Qayd etilishicha, Afg‘oniston aholisiga yordam berish uchun 600 mln dollar yig‘ish zarur. Foto: RIA Novosti Afg‘onistonda oziq-ovqat va boshqa hayotiy zarur mahsulotlar zaxiralari tugamoqda, deb xabar qildi BMT gumanitar muammolarni muvofiqlashtirish boshqarmasi. "Ovqat va boshqa hayotiy zarur mahsulotlar tez orada tugaydi. Biz xalqaro donorlarni tezroq va saxiylik bilan yordam ko‘rsatishga chaqiramiz", - deya BMT vakili Yyens Layerkening so‘zlaridan iqtibos keltirmoqda OAV. Qayd etilishicha, Afg‘oniston aholisiga yordam berish uchun 600 mln dollar yig‘ish zarur. Avvalroq ekspertlar Afg‘oniston jiddiy oziq-ovqat yetishmovchiligiga duch kelishi mumkinligi haqida aytishgandi. Bunga mamlakatdagi beqarorlik va hosilning kam bo‘lganligi sabab qilib ko‘rsatilmoqda.